Rusia şi China s-au opus prin veto, vineri, 22 martie, unei rezoluţii americane la ONU privind "necesitatea" unui armistiţiu "imediat" în Războiul din Fâşia Gaza, ambasadorul rus denunţând un text "ipocrit" care nu îndeamnă în mod direct la tăcerea armelor, relatează AFP.
Proiectul rezoluţiei americane, care insistă asupra "necesităţii unei încetări a focului imediate şi durabile" în legătură cu eliberarea ostaticilor, a fost respins cu 11 voturi "pentru" şi trei "împotrivă" - ale Rusiei Chinei şi Algeriei - şi o abţinere, a Guyanei.
Imediat după vot, Franța a anunțat că va începe lucrul la o nouă rezoluție pentru un armistițiu în Fâșia Gaza, după cea inițiată de SUA a eșuat.
"După veto-ul din partea Rusiei și Chinei de acum câteva minute, vom relua lucrul la proiectul de rezoluție propus de Franța în consiliul de securitate și vom lucra șu partenerii noști și America, Europa și Peninsula Arabă pentru a ajunge la o înțelegere, a declarat Emmanuel Macron, citat de The Guardian.
Anunțul Franței că lucrează la o nouă rezoluție a fost făcut cu doar o zi în urmă, ca aceasta să fie deja în lucru în cazul eșecului rezoluției propuse de SUA.